Dilectissima femina mea, nomen Aalborzis. Igitur ego, in Dei nomen, Stephanus, senior suus, in pro amore et bone volencia que circa te abeo, propterea dono tibi de res meas proprias, qui sunt sitas in pago Matisconensi, in fine Terciacensi, in villa Buciago vocat: oc est curtilus et maso cum supraposito, et vinea insimul tenentur; qui terminat de uno latus de ipsa ereditate, de alio latus Otterio, in uno front Sancti Petri, et in alio front via pullica. Infra istas terminaciones, maso totum at integrum et vinea medietatem, et alias res que at ipso manso aspiciunt, la una medietatem tibi dono. Similiter dono tibi de res meas in villa Curtambelz vocat, la una medietatem. Similiter dono tibi in pago Cavilonensi, in fine Estracensi, in villa Fargis vocat, campis, pratis, silvis, la una medietatem que de patre mea vel matre mea mihi atvenerit, la una medietatem tibi dono, et mancipiis meis is nominibus: Arembert et Dominico et uxore sua et infantes suos duos, Davit et uxore sua et infantes illorum tres, et Atemaro, Ingelber, Richelz et infantibus suis duos, Estroergi et infante sua uno, Eldearz et infantibus suis duos. Infra istas terminaciones, istas res et istas mancipiis, sicut superius loquitur, tibi dono, trado, atque transfundo at legitimam potestatem at faciendam in omnibus quidquid facere volueris, sine ullum contradicentem. Si quis vero qui contradixerit, ex auro liberas ters cumponat. Actum Bicciaco villa pullice. S. Stefanus, qui donacione ista fieri et firmare rogavit. S. Girmonz et iterum Girmonz, Uber, Girdandus, Girbaldus, item Girmonz, Ermendrico, Anardo. Ego Ritfredus scripsit, datavit die veneris, IIIIto idus octobris, annos VI regnante Lotario rege.